[{"text_idx": "#000003", "text": "Am y wefan Cynllunio Seilwaith Cenedlaethol"}, {"text_idx": "#000005", "text": "Mae\u2019r Arolygiaeth Gynllunio yn darparu rhywfaint o\u2019i waith achos Seilwaith Cenedlaethol trwy ddefnyddio digwyddiadau archwilio rhithwir. Mae\u2019r Nodyn Cyngor hwn wedi\u2019i fwriadu ar gyfer pobl a sefydliadau a fydd yn ymwneud ag archwilio cais am Orchymyn Caniata\u0302d Datblygu lle y bydd digwyddiadau rhithwir yn cael eu defnyddio."}, {"text_idx": "#000006", "text": "Beth yw\u2019r gwahaniaeth rhwng digwyddiad ffisegol a digwyddiad rhithwir?\nSut mae digwyddiadau rhithwir yn gweithio?\nSut byddaf yn cael gwybod os bydd digwyddiad archwiliad yn cael ei gynnal yn rhithwir?\nCymryd rhan mewn digwyddiadau rhithwir\nYr ymagwedd at wahanol fathau o wrandawiadau rhithwir\nArolygiadau Safle Rhithwir gyda Chwmni\nAtodiad A Canllaw i gymryd rhan yn nigwyddiadau rhithwir yr Arolygiaeth Gynllunio (gan gynnwys manylebau technegol)"}, {"text_idx": "#000008", "text": "Mae cyflwyniadau ysgrifenedig i archwiliad yr un mor bwysig a\u0302 chyflwyniadau llafar."}, {"text_idx": "#000009", "text": "1.2 Yn yr un modd ag y cynhelir gwrandawiadau ffisegol neu \u2018bersonol\u2019, bydd gwrandawiadau rhithwir yn cael eu cynnal dim ond pan fydd yr Awdurdod Archwilio yn penderfynu bod angen iddo glywed tystiolaeth lafar er mwyn profi mater yn ddigonol (mewn Gwrandawiad yn ymwneud a\u0302 Mater Penodol), neu pan fydd Parti a\u0302 Buddiant yn arfer ei hawl i gael ei glywed (mewn Gwrandawiad Llawr Agored neu Wrandawiad Caffael Gorfodol)."}, {"text_idx": "#000010", "text": "1.3 Rhoddir gwybod i Barti\u0308on a\u0302 Buddiant o flaen llaw y bydd archwiliad neu ran o archwiliad yn cael ei gynnal/chynnal gan ddefnyddio digwyddiadau rhithwir. Bydd yr holl hysbysiadau\u2019n cael eu cyhoeddi ar dudalen we\u2019r prosiect ar y wefan Cynllunio Seilwaith Cenedlaethol hefyd. Mae\u2019r Nodyn Cyngor hwn yn esbonio\u2019r gweithdrefnau sy\u2019n gysylltiedig a\u0302 digwyddiadau rhithwir a sut i gymryd rhan."}, {"text_idx": "#000011", "text": "Datblygodd yr Arolygiaeth Gynllunio ddigwyddiadau rhithwir yn y lle cyntaf wrth ymateb i gyngor y Llywodraeth yngly\u0302n a\u0302 chyfyngu ar ledaenu\u2019r Coronafeirws (COVID-19) trwy gadw pellter cymdeithasol ac osgoi teithio\u2019n ddiangen. Fodd bynnag, mae\u2019r Arolygiaeth Gynllunio yn ystyried sut y gallai digwyddiadau rhithwir gynnig buddion effeithlonrwydd ehangach, gan gynnwys arbed amser a chostau, i\u2019r bobl a\u2019r sefydliadau sy\u2019n ymwneud a\u0302\u2019r archwiliadau, y gwrandawiadau a\u2019r ymchwiliadau a gynhelir gan yr Arolygiaeth. Ar y sail hon, gallai digwyddiadau rhithwir gael eu defnyddio\u2019n ehangach; hyd yn oed pan na fydd cyfyngiadau\u2019r Coronafeirws mewn grym mwyach."}, {"text_idx": "#000013", "text": "2. Beth yw\u2019r gwahaniaeth rhwng digwyddiad ffisegol a digwyddiad rhithwir?"}, {"text_idx": "#000014", "text": "2.1 Gall archwiliadau o dan Ddeddf Cynllunio 2008 gynnwys y digwyddiadau canlynol a gynhelir yn gyhoeddus:"}, {"text_idx": "#000015", "text": "Gwrandawiadau yn ymwneud a\u0302 Mater Penodol;"}, {"text_idx": "#000016", "text": "2.2 Lle mae\u2019r digwyddiadau hyn yn cael eu cynnal mewn lleoliad ffisegol fel swyddfa llywodraeth leol, neuadd gyhoeddus, canolfan gynadledda neu westy, mae Parti\u0308on a\u0302 Buddiant yn mynychu\u2019n bersonol i wneud cyflwyniadau llafar ac i wrando ar y cyflwyniadau llafar a wneir gan eraill ac ymateb iddynt. Gall aelodau\u2019r cyhoedd fynychu i arsylwi. Rydym bob amser wedi cyhoeddi recordiad sain o\u2019r digwyddiadau hyn fel cofnod o\u2019r archwiliad."}, {"text_idx": "#000017", "text": "2.3 Yn ogystal, gallai archwiliadau gynnwys y mathau canlynol o ddigwyddiadau sydd hefyd yn cynnwys rhyngweithio personol rhwng yr Awdurdod Archwilio, Ti\u0302m Achos yr Arolygiaeth Gynllunio a Pharti\u0308on a\u0302 Buddiant:"}, {"text_idx": "#000018", "text": "Arolygiadau Safle gyda Chwmni (\u2018ymweliadau safle\u2019); a\nChyfarfodydd eraill (Lle y\u2019u cynhelir o dan a88(5) ac a95 Deddf Cynllunio 2008)."}, {"text_idx": "#000019", "text": "2.4 Cynhelir digwyddiadau rhithwir gan ddefnyddio systemau sy\u2019n galluogi Parti\u0308on a\u0302 Buddiant i gymryd rhan o leoliadau o bell, fel eu cartrefi neu eu swyddfeydd. Mae cyfranogwyr yn ymuno trwy glicio ar ddolen mewn gwahoddiad e-bost neu drwy ddeialu rhif ffo\u0302n. Cynhelir digwyddiadau rhithwir ar yr un sail, ac maen nhw\u2019n ddarostyngedig i\u2019r un rhai o ddarpariaethau Deddf Cynllunio 2008, a\u0302 digwyddiadau ffisegol."}, {"text_idx": "#000020", "text": "3. Sut mae digwyddiadau rhithwir yn gweithio?"}, {"text_idx": "#000022", "text": "3.2 Nid oes angen i chi fod yn arbenigwr cyfrifiadurol na gallu gosod meddalwedd i ddefnyddio Microsoft Teams; y cyfan sydd ei angen yw agor y ddolen a anfonwyd atoch. Os nad oes gennych gyfrifiadur, tabled neu ffo\u0302n clyfar, gallwch ddefnyddio ffo\u0302n yn lle hynny trwy ddeialu\u2019r rhif ffo\u0302n a anfonwyd atoch neu ddilyn y ddolen o gyfrifiadur cyhoeddus sydd a\u0302 chysylltiad a\u0302\u2019r rhyngrwyd (e.e. mewn bwth llyfrgell). Bydd y rhif ffo\u0302n yn alwad cyfradd genedlaethol (nid cyfradd uwch) ac fe allai fod wedi\u2019i gynnwys yn eich pecyn ffo\u0302n."}, {"text_idx": "#000023", "text": "Rhoddir cyngor manwl ar sut i ymuno a\u0302 chyfarfod Microsoft Teams, gan gynnwys manylebau technegol, yng nghanllaw corfforaethol yr Arolygiaeth Gynllunio ar gymryd rhan mewn digwyddiad rhithwir."}, {"text_idx": "#000024", "text": "4. Sut byddaf yn cael gwybod os bydd digwyddiad archwiliad yn cael ei gynnal yn rhithwir?"}, {"text_idx": "#000025", "text": "4.1 Bydd yr Awdurdod Archwilio yn nodi yn ei lythyr sy\u2019n gwahodd Parti\u0308on a\u0302 Buddiant i\u2019r Cyfarfod Rhagarweiniol (a elwir yn llythyr Rheol 6) os yw\u2019n bwriadu cynnal y Cyfarfod Rhagarweiniol fel digwyddiad rhithwir. Gallai\u2019r llythyr Rheol 6 hefyd gynnwys manylion yngly\u0302n a\u0302 bwriad yr Awdurdod Archwilio i gynnal unrhyw rai o wrandawiadau\u2019r archwiliad fel digwyddiadau rhithwir. Gallai Parti\u0308on a\u0302 Buddiant hefyd gael holiadur penodol i\u2019r achos a/neu Gwestiynau Cyffredin penodol i\u2019r achos sy\u2019n ymdrin a\u0302\u2019r weithdrefn rithwir."}, {"text_idx": "#000026", "text": "4.2 Bydd unrhyw wrandawiadau y mae\u2019r Awdurdod Archwilio wedi penderfynu y byddant yn symud ymlaen fel digwyddiadau rhithwir yn cael eu hysbysebu felly gan yr Ymgeisydd ac yn hysbysiad ffurfiol yr Awdurdod Archwilio o\u2019r gwrandawiad(au) y mae\u2019n rhaid ei roi i bob Parti a\u0302 Buddiant o leiaf 21 diwrnod cyn i\u2019r gwrandawiad rhithwir gael ei gynnal."}, {"text_idx": "#000027", "text": "4.3 Bydd y llythyr Rheol 6 a/neu\u2019r llythyr sy\u2019n hysbysu am wrandawiad(au) yn nodi terfyn amser erbyn pryd y mae\u2019n rhaid i Barti\u0308on a\u0302 Buddiant gadarnhau i\u2019r Awdurdod Archwilio eu bod eisiau cymryd rhan yn y digwyddiad rhithwir. Gallai\u2019r llythyrau hyn gynnwys dolen i wefan lle y gall unrhyw un weld ffrwd fyw o\u2019r digwyddiad (gweler paragraffau 6.3 a 6.4 isod). Bydd Parti\u0308on a\u0302 Buddiant a fydd yn cymryd rhan yn y digwyddiad rhithwir yn cael neges e-bost ar waha\u0302n sy\u2019n cynnwys gwybodaeth bwysig amdano, gan gynnwys dolen i ymuno a\u0302\u2019r digwyddiad yn Microsoft Teams a rhif ffo\u0302n i\u2019w ddeialu i ymuno a\u0302\u2019r digwyddiad yn Microsoft Teams, os bydd angen. Bydd Parti\u0308on a\u0302 Buddiant nad ydynt yn gallu cysylltu a\u0302\u2019r rhyngrwyd yn cael cyfarwyddiadau ymuno dros y ffo\u0302n neu drwy lythyr."}, {"text_idx": "#000028", "text": "Bydd llinell pwnc yr e-bost yn cynnwys enw\u2019r cais ac yna\u2019r geiriau \u2018Joining Instructions\u2019."}, {"text_idx": "#000029", "text": "Bydd yr e-bost yn cynnwys atodiadau, gan gynnwys yr agenda ar gyfer y rhith-wrandawiad a gwybodaeth am ddiogelu data."}, {"text_idx": "#000030", "text": "Bydd prif gorff yr e-bost yn dechrau gyda phennawd mewn print trwm sy\u2019n darparu manylion yr ymgeisydd, y cais ac enw\u2019r gwrandawiad."}, {"text_idx": "#000031", "text": "Ym mhrif gorff yr e-bost bydd dyddiad y gwrandawiad, amser cychwyn y gynhadledd trefniadau ac amser cychwyn y gwrandawiad yn cael ei arddangos mewn testun trwm. Isod mae hyperddolen a fydd yn darparu mynediad i\u2019r rhith-wrandawiad."}, {"text_idx": "#000032", "text": "Os ydych chi\u2019n ymuno a\u0302\u2019r rhith-wrandawiad dros y ffo\u0302n, mae\u2019r rhif ffo\u0302n a\u2019r cyfarwyddiadau ymuno wedi\u2019u nodi o dan yr hyperddolen. Mae\u2019r rhain yn darparu manylion am sut i ddeialu i gyfarfod Timau Microsoft a sut i guddio\u2019ch rhif ffo\u0302n rhag cyfranogwyr eraill."}, {"text_idx": "#000033", "text": "Mae rhan olaf yr e-bost yn nodi: \u2018Peidiwch a\u0302 rhannu\u2019r cyfarwyddiadau ymuno hyn, dim ond unigolion sydd wedi hysbysu\u2019r Arolygiaeth Gynllunio o\u2019u dymuniad i gymryd rhan yn unol ag Amserlen yr Arholiad sy\u2019n gallu ymuno a\u0302\u2019r gwrandawiad.\u2019"}, {"text_idx": "#000034", "text": "5.1 Oni roddir gwybod i chi fel arall, bydd Ti\u0302m Achos yr Arolygiaeth Gynllunio yn cynnal Cynhadledd Drefniadau yn union cyn pob digwyddiad rhithwir. Y Ti\u0302m Achos yw\u2019r ti\u0302m o swyddogion yr Arolygiaeth Gynllunio sy\u2019n cynorthwyo\u2019r Awdurdod Archwilio. Ni fydd yr Awdurdod Archwilio yn bresennol yn ystod y Gynhadledd Drefniadau. Os ydych yn mynychu\u2019r Cyfarfod Rhagarweiniol neu\u2019r gwrandawiad dilynol, mae\u2019n rhaid i chi fynychu\u2019r Gynhadledd Drefniadau i ddilysu eich cyfranogiad yn y cyfarfod. Mae\u2019r Gynhadledd Drefniadau hefyd yn rhoi cyfle i\u2019r Ti\u0302m Achos rannu gwybodaeth bwysig gyda\u2019r cyfranogwyr am y weithdrefn ar gyfer y digwyddiad rhithwir ac ateb unrhyw gwestiynau a allai fod gan Barti\u0308on a\u0302 Buddiant."}, {"text_idx": "#000035", "text": "5.2 Gellir ymuno a\u0302\u2019r Gynhadledd Drefniadau trwy\u2019r un ddolen a\u0302\u2019r digwyddiad rhithwir ffurfiol. Pan fyddwch yn ymuno a\u0302\u2019r digwyddiad yn Microsoft Teams, byddwch yn cyrraedd cyntedd rhithwir. Bydd y cyntedd yn arddangos neu\u2019n chwarae neges yn datgan y bydd trefnydd y cyfarfod yn eich derbyn i\u2019r cyfarfod yn fuan. Bydd y Ti\u0302m Achos yn derbyn mynychwyr i\u2019r Gynhadledd Drefniadau un ar y tro. Gall hyn gymryd peth amser, felly byddwch yn amyneddgar a pheidiwch a\u0302 cheisio ailgysylltu. Mae\u2019r Ti\u0302m Achos yn gwybod eich bod yn aros a bydd yn eich derbyn cyn gynted ag y bo\u2019n bosibl."}, {"text_idx": "#000036", "text": "5.3 Bydd y Cyfarfod Rhagarweiniol rhithwir neu\u2019r gwrandawiad rhithwir bob amser yn dechrau ar yr amser a nodwyd yn ffurfiol, ar o\u0302l i\u2019r Gynhadledd Drefniadau orffen. Gofynnir i fynychwyr aros wedi\u2019u mewngofnodi yn y Gynhadledd Drefniadau, a fydd yn newid yn awtomatig i\u2019r Cyfarfod Rhagarweiniol rhithwir neu\u2019r gwrandawiad rhithwir pan fydd yr Awdurdod Archwilio yn ymuno a\u0302\u2019r digwyddiad ar yr amser a nodwyd."}, {"text_idx": "#000038", "text": "6. Cymryd rhan mewn digwyddiadau rhithwir"}, {"text_idx": "#000039", "text": "6.1 Yn y rhan fwyaf o achosion, pan fydd nifer arferol o Barti\u0308on a\u0302 Buddiant yn ymwneud ag archwiliad, mae\u2019r Arolygiaeth Gynllunio yn disgwyl y bydd Awdurdodau Archwilio yn gallu bodloni pob cais i gymryd rhan mewn Cyfarfod Rhagarweiniol rhithwir a/neu unrhyw wrandawiadau rhithwir a gynhelir."}, {"text_idx": "#000040", "text": "6.2 Am amrywiaeth o resymau, nid oes modd cynnal digwyddiadau rhithwir llwyddiannus lle mae niferoedd mawr iawn o bobl yn cymryd rhan yn fyw ar yr un pryd. O ran archwiliadau sy\u2019n cynnwys nifer fawr iawn o Barti\u0308on a\u0302 Buddiant, mae\u2019n bosibl y bydd angen i Awdurdodau Archwilio gynnal digwyddiad rhithwir mewn cyfres o rannau neu sesiynau a/neu gallant gynnig ffrwd fyw o\u2019r digwyddiad fel y gall Parti\u0308on a\u0302 Buddiant wneud cyflwyniadau ysgrifenedig yngly\u0302n a\u0302\u2019r dystiolaeth lafar maen nhw wedi\u2019i chlywed."}, {"text_idx": "#000041", "text": "6.3 Mae\u2019r ymagwedd at gymryd rhan pan fydd niferoedd mawr iawn o Barti\u0308on a\u0302 Buddiant yn dymuno cymryd rhan mewn digwyddiad wedi\u2019i hamlinellu yn Atodiad A y Nodyn Cyngor hwn. Bydd llythyr Rheol 6 yr Awdurdod Archwilio bob amser yn nodi p\u2019un a fydd yr archwiliad yn defnyddio\u2019r ymagwedd a amlinellir yn yr atodiad hwn."}, {"text_idx": "#000042", "text": "6.4 Mae \u2018ffrydio\u2019n fyw\u2019 yn cyfeirio at ddarlledu digwyddiad yn fyw dros y rhyngrwyd, gan alluogi pobl i wrando ar ddigwyddiad a/neu ei wylio ar y rhyngrwyd mewn amser real."}, {"text_idx": "#000043", "text": "6.5 O ran pob archwiliad, bydd yr Arolygiaeth Gynllunio yn gwneud penderfyniad ar sail achos unigol yngly\u0302n a\u0302 ph\u2019un a fydd digwyddiadau rhithwir yn cynnig ffrydio\u2019n fyw. Gwneir y penderfyniad hwn gan ystyried amgylchiadau unigol yr achos, gan gynnwys:"}, {"text_idx": "#000044", "text": "nifer y Parti\u0308on a\u0302 Buddiant cofrestredig a\u2019r Parti\u0308on a\u0302 Buddiant eraill;\ngraddfa\u2019r cais a chymhlethdod y materion sy\u2019n gysylltiedig ag ef; ac"}, {"text_idx": "#000049", "text": "7.1 Bydd Parti\u0308on a\u0302 Buddiant yn cael gwybod am ddyddiad y Cyfarfod Rhagarweiniol a, lle y bo\u2019n berthnasol, bwriad yr Awdurdod Archwilio i gynnal y Cyfarfod Rhagarweiniol yn rhithwir, yn y llythyr Rheol 6. Os bwriedir cynnal Cyfarfod Rhagarweiniol rhithwir, bydd yr atodiadau i\u2019r llythyr Rheol 6 yn cynnwys gwybodaeth bwysig yngly\u0302n a\u0302:"}, {"text_idx": "#000050", "text": "Sut ac erbyn pryd y mae\u2019n rhaid i Barti\u0308on a\u0302 Buddiant gadarnhau i\u2019r Awdurdod Archwilio eu bod yn dymuno cymryd rhan yn y Cyfarfod Rhagarweiniol rhithwir;\nsut i ymuno a\u0302\u2019r Cyfarfod Rhagarweiniol rhithwir a chymryd rhan ynddo;\nsut ac erbyn pryd y mae\u2019n rhaid i Barti\u0308on a\u0302 Buddiant gadarnhau i\u2019r Awdurdod Archwilio eu bod yn dymuno i Ddogfennau Archwiliad penodol gael eu harddangos ar y sgri\u0302n yn ystod y Cyfarfod Rhagarweiniol rhithwir; a\nsut y bydd y Cyfarfod Rhagarweiniol rhithwir yn cael ei reoli gan yr Arolygiaeth Gynllunio, gan gynnwys cwestiynau cyffredin yngly\u0302n a\u0302\u2019r weithdrefn rithwir."}, {"text_idx": "#000051", "text": "7.2 Bydd y llythyr Rheol 6 hefyd yn cynnwys agenda ar gyfer y Cyfarfod Rhagarweiniol rhithwir fel atodiad. Oherwydd bod y gallu i gymryd rhan mewn Cyfarfod Rhagarweiniol rhithwir yn dibynnu ar roi dolen neu rif ffo\u0302n ymuno i Barti\u0308on a\u0302 Buddiant unigol (rhoddir neges e-bost enghreifftiol yn Atodiad A), mae\u2019n bwysig bod Parti\u0308on a\u0302 Buddiant yn ystyried yr agenda, yn meddwl p\u2019un a oes angen iddynt siarad a, lle y bo\u2019n berthnasol, cadarnhau eu bod eisiau cymryd rhan erbyn y terfyn amser a nodir yn y llythyr Rheol 6. Ni fydd Parti\u0308on a\u0302 Buddiant nad ydynt yn rhoi gwybod i\u2019r Awdurdod Archwilio eu bod eisiau cymryd rhan erbyn y terfyn amser a osodwyd, ac felly nad ydynt yn cael cyfarwyddiadau ymuno trwy e-bost/ffo\u0302n/llythyr, yn gallu cymryd rhan yn y Cyfarfod Rhagarweiniol rhithwir."}, {"text_idx": "#000052", "text": "7.3 Os nad yw Parti a\u0302 Buddiant yn cadarnhau ei fod eisiau cymryd rhan yn y Cyfarfod Rhagarweiniol rhithwir, gall wylio fideo a gyhoeddir o\u2019r digwyddiad (a/neu wylio ffrwd fyw o\u2019r digwyddiad, os caiff ei darparu, gweler paragraffau 6.3 a 6.4 uchod) a gwneud cyflwyniadau ysgrifenedig i\u2019r agenda, neu mewn ymateb i\u2019r cyflwyniadau llafar a wnaed yn y Cyfarfod Rhagarweiniol rhithwir gan Barti\u0308on eraill a\u0302 Buddiant."}, {"text_idx": "#000053", "text": "7.4 Fel arfer, mae Cyfarfodydd Rhagarweiniol ffisegol neu \u2018bersonol\u2019 yn cael eu hagor a\u2019u cau ar yr un diwrnod. O ran Cyfarfodydd Rhagarweiniol rhithwir bach (e.e. sy\u2019n denu 35 o gyfranogwyr neu lai), gallai\u2019r Awdurdod Archwilio benderfynu y gellir cynnal y Cyfarfod Rhagarweiniol rhithwir mewn un sesiwn; gan agor a chau ar yr un diwrnod."}, {"text_idx": "#000054", "text": "7.5 Lle y bo\u2019r angen, gellir cynnal Cyfarfodydd Rhagarweiniol rhithwir mewn dwy ran, ar ddau ddiwrnod ar waha\u0302n, gyda chyfnod gohirio o sawl diwrnod rhyngddynt:"}, {"text_idx": "#000055", "text": "Rhan 1: Clywir agenda\u2019r Cyfarfod Rhagarweiniol rhithwir gyda chyfranogiad gan Barti\u0308on a\u0302 Buddiant a gadarnhaodd y byddent yn cymryd rhan. Gallai ffrwd fyw o\u2019r digwyddiad gael ei chynnig mewn rhai achosion (gweler paragraffau 6.3 a 6.4 uchod) fel bod Parti\u0308on eraill a\u0302 Buddiant a\u2019r cyhoedd yn gallu gwylio\u2019r digwyddiad mewn amser real. Yna, caiff y Cyfarfod Rhagarweiniol rhithwir ei ohirio tan ddyddiad Rhan 2.\nGohirio: Yn ystod y cyfnod gohirio, cyhoeddir y recordiad fideo o\u2019r Cyfarfod Rhagarweiniol rhithwir ar dudalen y prosiect ar y wefan Cynllunio Seilwaith Cenedlaethol. Gall Parti\u0308on a\u0302 Buddiant nad oeddent wedi mynychu Rhan 1, neu a wyliodd ffrwd fyw o\u2019r digwyddiad, lle y\u2019i darparwyd, wneud cyflwyniadau ysgrifenedig i\u2019r agenda a/neu mewn ymateb i\u2019r cynrychiolaethau llafar a wnaed yn y Cyfarfod Rhagarweiniol rhithwir gan Barti\u0308on eraill a\u0302 Buddiant. Os na dderbynnir unrhyw gyflwyniadau ysgrifenedig erbyn y terfyn amser a osodwyd, neu os yw\u2019r Awdurdod Archwilio o\u2019r farn nad oes angen archwilio cynnwys y cyflwyniadau ysgrifenedig ar lafar, gallai\u2019r Awdurdod Archwilio benderfynu nad oes angen iddo ailgynnull y Cyfarfod Rhagarweiniol a gall gau\u2019r cyfarfod yn ffurfiol trwy Benderfyniad Gweithdrefnol ffurfiol a anfonir at yr holl Barti\u0308on a\u0302 Buddiant.\nRhan 2: Os bydd angen, caiff y Cyfarfod Rhagarweiniol rhithwir ei ailagor er mwyn i\u2019r Awdurdod Archwilio gadarnhau sut yr ystyriodd unrhyw gyflwyniadau ysgrifenedig a dderbyniwyd. Gallai Parti\u0308on a\u0302 Buddiant a wnaeth gyflwyniadau ysgrifenedig gael eu gwahodd i fynychu Rhan 2 i wneud cyflwyniadau llafar. Yna, caiff y Cyfarfod Rhagarweiniol rhithwir ei gau\u2019n ffurfiol, a bydd yr Archwiliad o\u2019r cais yn dechrau drannoeth."}, {"text_idx": "#000057", "text": "Mae cyflwyniadau ysgrifenedig i Gyfarfod Rhagarweiniol yr un pwys a\u0302 chyflwyniadau llafar."}, {"text_idx": "#000058", "text": "7.6 O ran Cyfarfodydd Rhagarweiniol mawr iawn y mae niferoedd mawr iawn o Barti\u0308on a\u0302 Buddiant yn gofyn am gymryd rhan ynddynt, gallai\u2019r Awdurdod Archwilio benderfynu cynnal Rhan 1 o\u2019r Cyfarfod Rhagarweiniol rhithwir mewn dwy sesiwn neu fwy, wedi\u2019u gwahanu gan gyfnodau gohirio byr. Yn yr amgylchiadau hyn, gallai Awdurdodau Archwilio hefyd ofyn i Barti\u0308on a\u0302 Buddiant gyflwyno crynodebau ysgrifenedig o\u2019r cynrychiolaethau llafar maen nhw\u2019n bwriadu eu gwneud erbyn terfyn amser a osodwyd cyn y Cyfarfod Rhagarweiniol rhithwir."}, {"text_idx": "#000060", "text": "8.1 Bydd Parti\u0308on a\u0302 Buddiant wedi cael gwybod am fwriad yr Awdurdod Archwilio i gynnal gwrandawiadau rhithwir yn y llythyr Rheol 6. Yn ymarferol, gallai\u2019r llythyr Rheol 6 hefyd gynnwys yr hysbysiad ffurfiol o wrandawiadau archwiliad cynnar (yn fuan ar o\u0302l y Cyfarfod Rhagarweiniol) sydd i\u2019w cynnal yn rhithwir. Bydd ro\u0302l gwrandawiadau rhithwir yn yr archwiliad yn cael ei chadarnhau yn y llythyr sy\u2019n cadarnhau\u2019r Penderfyniadau Gweithdrefnol a wnaed gan yr Awdurdod Archwilio yn y Cyfarfod Rhagarweiniol neu ar ei o\u0302l (a elwir yn llythyr Rheol 8)."}, {"text_idx": "#000061", "text": "8.2 Ar waha\u0302n, bydd yr Awdurdod Archwilio yn rhoi gwybod i\u2019r holl Barti\u0308on a\u0302 Buddiant am y gwrandawiad(au) rhithwir o leiaf 21 diwrnod cyn y trefnwyd i\u2019r digwyddiad gael ei gynnal. Bydd yr hysbysiad hwn yn cynnwys agenda ddrafft ar gyfer y gwrandawiad(au) rhithwir, O ran Gwrandawiadau Llawr Agored a Gwrandawiadau Caffael Gorfodol Math 2 (gweler isod), gallai\u2019r Awdurdod Archwilio benderfynu peidio a\u0302 chyhoeddi agenda, a gwybodaeth bwysig yngly\u0302n a\u0302:"}, {"text_idx": "#000062", "text": "Sut ac erbyn pryd y mae\u2019n rhaid i Barti\u0308on a\u0302 Buddiant gadarnhau i\u2019r Awdurdod Archwilio eu bod yn dymuno cymryd rhan yn y gwrandawiad(au) rhithwir;\nsut i ymuno a\u0302\u2019r gwrandawiad(au) rhithwir a chymryd rhan ynddynt;\nsut ac erbyn pryd y mae\u2019n rhaid i Barti\u0308on a\u0302 Buddiant gadarnhau i\u2019r Awdurdod Archwilio eu bod yn dymuno i Ddogfennau Archwiliad penodol gael eu harddangos ar y sgri\u0302n yn ystod y gwrandawiad rhithwir; a."}, {"text_idx": "#000064", "text": "8.4 Yn yr un modd ag ar gyfer gwrandawiad ffisegol, bydd agenda derfynol ar gyfer pob gwrandawiad archwiliad yn cael ei chyhoeddi ar dudalen we\u2019r prosiect ar y wefan Cynllunio Seilwaith Cenedlaethol oddeutu wythnos cyn y trefnwyd i\u2019r gwrandawiad rhithwir gael ei gynnal."}, {"text_idx": "#000065", "text": "8.5 Os nad yw Parti a\u0302 Buddiant yn cadarnhau ei fod eisiau cymryd rhan yn y gwrandawiad rhithwir, gall wylio fideo a gyhoeddir o\u2019r digwyddiad a/neu wylio ffrwd fyw o\u2019r digwyddiad, os caiff ei darparu (gweler paragraffau 6.3 a 6.4 uchod) a gwneud cyflwyniadau ysgrifenedig i\u2019r agenda, neu mewn ymateb i\u2019r cyflwyniadau llafar a wnaed yn y gwrandawiad rhithwir gan Barti\u0308on eraill a\u0302 Buddiant."}, {"text_idx": "#000066", "text": "Mae cyflwyniadau ysgrifenedig i wrandawiad arholiad yr un pwys a\u0302 chyflwyniadau llafar."}, {"text_idx": "#000067", "text": "9. Yr ymagwedd at wahanol fathau o wrandawiadau rhithwir"}, {"text_idx": "#000068", "text": "9.1 Mae tri math o wrandawiad y gellir eu cynnal mewn archwiliad o dan Ddeddf Cynllunio 2008:"}, {"text_idx": "#000069", "text": "9.2 Mae pob math o wrandawiad yn ddarostyngedig i ddarpariaethau cyfreithiol gwahanol, ac felly gweithdrefnau gwahanol. Mae hyn yn golygu pan fydd mathau gwahanol o wrandawiadau\u2019n cael eu cynnal yn rhithwir, gallai\u2019r ymagwedd fod yn wahanol ym mhob achos."}, {"text_idx": "#000071", "text": "9.3 Cynhelir Gwrandawiad yn ymwneud a\u0302 Mater Penodol pan fydd yr Awdurdod Archwilio o\u2019r farn bod angen iddo glywed tystiolaeth lafar i\u2019w gynorthwyo i archwilio mater penodol e.e. sw\u0302n, ansawdd aer, y DCO drafft."}, {"text_idx": "#000072", "text": "9.4 Mae\u2019r broses a ddilynir gan Barti\u0308on a\u0302 Buddiant wrth benderfynu p\u2019un a ydynt eisiau gofyn am gael cymryd rhan mewn Gwrandawiad rhithwir yn ymwneud a\u0302 Mater Penodol yr un fath a\u0302\u2019r ymagwedd gyffredinol a ddisgrifir yn adran 8, uchod. Fe\u2019i crynhoir yn Ffig. 4, isod."}, {"text_idx": "#000076", "text": "Ddefnyddio ymagwedd lle mae\u2019r holl gyfranogwyr yn mynychu ar yr un pryd a siarad yn eu trefn (pan fydd y niferoedd yn caniata\u0301u hynny); neu\nddefnyddio system wedi\u2019i seilio ar apwyntiadau (tueddir gwneud hyn pan fydd nifer fawr iawn o Barti\u0308on a\u0302 Buddiant eisiau cymryd rhan)."}, {"text_idx": "#000078", "text": "9.7 Yn y system wedi\u2019i seilio ar apwyntiadau, rhoddir amser i Barti\u0308on a\u0302 Buddiant pryd y ca\u0302nt eu gwahodd i ymuno a\u0302\u2019r digwyddiad rhithwir a siarad. Bydd yr amser a roddwyd i\u2019r Parti a\u0302 Buddiant yn cael ei gynnwys yn y neges e-bost/llythyr sy\u2019n cynnwys y cyfarwyddiadau ymuno."}, {"text_idx": "#000079", "text": "9.8 Oni hysbysir fel arall, bydd Cynhadledd Drefniadau yn cael ei chynnal o hyd ar gyfer Gwrandawiadau Llawr Agored a gynhelir o dan y system wedi\u2019i seilio ar apwyntiadau (gweler adran 5, uchod). Ar ddiwedd y Gynhadledd Drefniadau ar gyfer Gwrandawiad Llawr Agored wedi\u2019i seilio ar apwyntiadau, caiff cyfranogwyr naill ai:"}, {"text_idx": "#000080", "text": "Aros wedi\u2019u mewngofnodi ac arsylwi\u2019r Gwrandawiad Llawr Agored hyd nes y daw\u2019r amser a roddwyd iddynt i siarad; neu\nallgofnodi o\u2019r Gynhadledd Drefniadau ac ailymuno yn ystod y Gwrandawiad Llawr Agored oddeutu pum munud cyn yr amser a roddwyd iddynt i siarad."}, {"text_idx": "#000081", "text": "9.9 Ar ddiwedd y Gwrandawiad Llawr Agored rhithwir, gallai\u2019r Awdurdod Archwilio roi cyfle i\u2019r Ymgeisydd, a fydd wedi bod yn arsylwi, yn o\u0302l pob tebyg, ymateb i\u2019r cynrychiolaethau llafar a wnaed gan y Parti\u0308on a\u0302 Buddiant. Dyma\u2019r un drefn a ddilynir mewn Gwrandawiadau Llawr Agored ffisegol hefyd."}, {"text_idx": "#000083", "text": "Pan fydd yr Awdurdod Archwilio yn penderfynu bod angen iddo glywed tystiolaeth lafar yngly\u0302n ag achos yr Ymgeisydd dros Gaffael Gorfodol a phwerau cysylltiedig; a/neu\npan fydd un neu fwy o Unigolion yr Effeithir Arnynt yn gofyn am gael eu clywed ar faterion yn ymwneud a\u0302\u2019r cais Caffael Gorfodol neu Feddiannu Dros Dro sy\u2019n berthnasol i\u2019w tir a/neu eu buddiannau mewn tir."}, {"text_idx": "#000084", "text": "9.11 Ar y sail hon, mae dau fath o Wrandawiad Caffael Gorfodol rhithwir y gellid eu cynnal:"}, {"text_idx": "#000090", "text": "Ddefnyddio\u2019r un weithdrefn ag ar gyfer Gwrandawiad Caffael Gorfodol rhithwir Math 1, a amlinellir uchod; neu\nddefnyddio system wedi\u2019i seilio ar apwyntiadau."}, {"text_idx": "#000091", "text": "9.15 Oni hysbysir fel arall, bydd Cynhadledd Drefniadau yn cael ei chynnal o hyd ar gyfer y ddau fath o Wrandawiad Caffael Gorfodol rhithwir (gweler adran 5, uchod). Ar ddiwedd y Gynhadledd Drefniadau ar gyfer Gwrandawiad Caffael Gorfodol rhithwir Math 2, sy\u2019n wrandawiad wedi\u2019i seilio ar apwyntiadau er mwyn i Unigolion yr Effeithir Arnynt roi tystiolaeth ar amserau penodol, caiff Unigolion yr Effeithir Arnynt naill ai:"}, {"text_idx": "#000092", "text": "Aros wedi\u2019u mewngofnodi ac arsylwi\u2019r Gwrandawiad Caffael Gorfodol rhithwir Math 2 hyd nes y daw\u2019r amser a roddwyd iddynt i siarad; neu\nallgofnodi o\u2019r Gynhadledd Drefniadau ac ailymuno yn ystod y Gwrandawiad Caffael Gorfodol rhithwir Math 2 oddeutu pum munud cyn yr amser a roddwyd iddynt i siarad."}, {"text_idx": "#000093", "text": "9.15 Ar ddiwedd y Gwrandawiad Caffael Agored rhithwir Math 2, gallai\u2019r Awdurdod Archwilio roi cyfle i\u2019r Ymgeisydd, a fydd wedi bod yn arsylwi, yn o\u0302l pob tebyg, ymateb i\u2019r cynrychiolaethau llafar a wnaed gan yr Unigolion yr Effeithir Arnynt."}, {"text_idx": "#000097", "text": "Arolygiad Safle gyda Chwmni: Fe\u2019i cynhelir gan yr Awdurdod Archwilio yn ystod archwiliad gyda Pharti\u0308on a\u0302 Buddiant, gan gynnwys yr Ymgeisydd, yn bresennol pan fydd yr Awdurdod Archwilio o\u2019r farn bod hynny\u2019n angenrheidiol.\nArolygiad Safle Di-gwmni: Fe\u2019i cynhelir gan yr Awdurdod Archwilio ar ei ben ei hun, heb Barti\u0308on a\u0302 Buddiant yn bresennol, ar unrhyw adeg ar o\u0302l i\u2019r Awdurdod Archwilio gael ei benodi ar y cam Cyn-Archwiliad o\u2019r broses."}, {"text_idx": "#000098", "text": "10.2 Pan fydd yr Awdurdod Archwilio wedi penderfynu bod angen Arolygiad Safle ffisegol gyda Chwmni, rhoddir y dyddiad, yr amser a\u2019r man cyfarfod i\u2019r holl Barti\u0308on a\u0302 Buddiant, y mae\u2019n rhaid iddynt ymateb i\u2019r Arolygiaeth Gynllunio i gadarnhau p\u2019un a ydynt eisiau mynychu erbyn y terfyn amser a nodir yn yr hysbysiad. Am resymau ymarferol, mae\u2019n bosibl y bydd angen i\u2019r Arolygiaeth Gynllunio gyfyngu ar nifer y mynychwyr. Cyhoeddir amserlen teithio ar gyfer yr arolygiad ar dudalen we\u2019r prosiect ar y wefan Cynllunio Seilwaith Cenedlaethol, ynghyd a\u0302 gwybodaeth bwysig am y logisteg ar gyfer y diwrnod. Diben Arolygiadau Safle gyda Chwmni yw er mwyn i Barti\u0308on a\u0302 Buddiant dynnu sylw at nodweddion ffisegol y safle a\u2019r amgylchoedd; ni cha\u0302nt drafod Rhinweddau\u2019r Datblygiad Arfaethedig gyda\u2019r Awdurdod Archwilio; dylai\u2019r cyflwyniadau hynny gael eu gwneud yn ysgrifenedig."}, {"text_idx": "#000100", "text": "10.4 Yn yr un modd a\u0302 digwyddiadau rhithwir eraill, bydd Arolygiad Safle rhithwir gyda Chwmni yn cael ei gynnal gan ddefnyddio Microsoft Teams ac fe allai ddefnyddio amryw fathau o gyfryngau gweledol, gan gynnwys:"}, {"text_idx": "#000102", "text": "10.5 Rhaglen fapio ar-lein (neu \u2018geoborwr\u2019) yw Google Earth sy\u2019n defnyddio delweddau lloeren, o\u2019r awyr, 3D, a Golwg Stryd i gynrychioli lleoliadau daearyddol. Gellir ei lawrlwytho\u2019n rhad ac am ddim. Er bod Google Earth yn offeryn gwerthfawr sydd o gymorth wrth gael pen ffordd a gosod tystiolaeth archwiliad ffurfiol yn ei chyd-destun, mae\u2019r Arolygiaeth Gynllunio yn cydnabod bod amryw gyfyngiadau\u2019n berthnasol i\u2019r delweddau a ddarperir yn Google Earth, gan gynnwys:"}, {"text_idx": "#000103", "text": "Oed y ddelwedd (nid yw\u2019r delweddau mewn amser real, felly ni fyddwch yn gweld newidiadau diweddar neu fyw);\ncwmpas Google Earth (nid yw rhai ardaloedd wedi\u2019u mapio);\nansawdd y ddelwedd (e.e. cydraniad/afluniad); acanhawster barnu graddfa/pellter ac ati ar sgri\u0302n dau ddimensiwn."}, {"text_idx": "#000105", "text": "10.6 Bydd yr Awdurdod Archwilio yn cysylltu a\u0302 Pharti\u0308on a\u0302 Buddiant cyn Arolygiad Safle rhithwir gyda Chwmni a drefnwyd i ofyn iddynt roi\u2019r wybodaeth ganlynol erbyn terfyn amser penodol:"}, {"text_idx": "#000106", "text": "P\u2019un a ydynt eisiau cymryd rhan yn y digwyddiad;\nenwebu lleoliadau i\u2019w cynnwys yn yr amserlen teithio; ac\namlygu unrhyw dystiolaeth yn Llyfrgell yr Archwiliad yr ydynt eisiau i\u2019r Awdurdod Archwilio gyfeirio ati cyn neu yn ystod yr Arolygiad Safle rhithwir gyda Chwmni."}, {"text_idx": "#000107", "text": "10.7 Bydd yr amserlen teithio ar gyfer yr Arolygiad Safle rhithwir gyda Chwmni yn cael ei chyhoeddi ar dudalen we\u2019r prosiect ar y wefan Cynllunio Seilwaith Cenedlaethol cyn y digwyddiad. Bydd yn cynnwys rhestr o dystiolaeth Llyfrgell yr Archwiliad y caiff yr Awdurdod Archwilio a Pharti\u0308on a\u0302 Buddiant gyfeirio ati yn ystod y digwyddiad rhithwir."}, {"text_idx": "#000108", "text": "10.8 Mae\u2019n rhaid bod Parti\u0308on a\u0302 Buddiant sy\u2019n mynychu Arolygiad Safle rhithwir gyda Chwmni yn gallu ymuno a\u0302\u2019r digwyddiad rhithwir ar gyfrifiadur personol, gliniadur neu ddyfais symudol. Oherwydd y ddibyniaeth gynhenid ar ddelweddau gweledol, ni fydd Parti\u0308on a\u0302 Buddiant yn gallu cymryd rhan mewn Arolygiad Safle rhithwir gyda Chwmni gan ddefnyddio ffo\u0302n analog. Bydd Parti\u0308on a\u0302 Buddiant nad oes ganddynt fynediad at gyfrifiadur personol, gliniadur neu ddyfais symudol gartref yn gallu cymryd rhan mewn Arolygiad Safle rhithwir gyda Chwmni o hyd drwy ddefnyddio cyfrifiadur cyhoeddus sydd a\u0302 chysylltiad a\u0302\u2019r rhyngrwyd (e.e. mewn bwth llyfrgell)."}, {"text_idx": "#000109", "text": "10.9 Os na allwch fynychu Arolygiad Safle rhithwir gyda Chwmni, gallwch wneud cyflwyniadau ysgrifenedig yngly\u0302n a\u0302\u2019r amserlen teithio gyhoeddedig i\u2019r Awdurdod Archwilio cyn neu ar o\u0302l y digwyddiad."}, {"text_idx": "#000110", "text": "Sut mae Arolygiad Safle rhithwir gyda Chwmni yn gweithio \u2013 cliciwch i ehangu"}, {"text_idx": "#000113", "text": "11.2 Pan fydd llawer o ddiddordeb ac i sicrhau bod capasiti\u2019r system rithwir yn cael ei reoli\u2019n effeithiol, bydd yr Awdurdod Archwilio yn rhoi ystyriaeth ofalus i\u2019r ffordd orau o drefnu cyfranogiad byw, gan gynnwys lle y bydd ffrydio\u2019n fyw yn cynyddu cyfranogiad ar gyfer y parti\u0308on hynny nad ydynt eisiau siarad yn y sesiwn. Bydd y recordiad o\u2019r sesiwn ar gael hefyd ar gyfer unrhyw gyflwyniadau ysgrifenedig dilynol cyn i\u2019r Archwiliad ddechrau."}, {"text_idx": "#000114", "text": "11.3 Bydd yr holl Barti\u0308on a\u0302 Buddiant sydd eisiau siarad mewn Gwrandawiad Llawr Agored ac Unigolion yr Effeithir Arnynt sydd eisiau siarad mewn Gwrandawiad Caffael Gorfodol yn cael y cyfle i wneud hynny. Mae pob cais arall yn o\u0302l disgresiwn yr Awdurdod Archwilio. Pan fydd nifer fawr iawn o Barti\u0308on a\u0302 Buddiant eisiau siarad, mae\u2019n bosibl y bydd angen i\u2019r Awdurdod Archwilio roi terfyn amser i bob siaradwr. Mae\u2019r egwyddorion hyn yr un fath p\u2019un a yw digwyddiad Archwiliad yn ffisegol neu\u2019n rhithwir."}, {"text_idx": "#000115", "text": "11.4 Pan fydd materion a chwestiynau\u2019n gymhleth, yn cael eu herio neu angen eu hegluro, bydd yr Archwiliad bob amser yn darparu lle ar gyfer cynrychiolaethau byw ac i ofyn ei gwestiynau ei hun os bydd angen, yn ogystal a\u0302\u2019r rhai y bydd yn eu rhoi\u2019n ysgrifenedig. Fodd bynnag, nid oes angen ailadrodd cynrychiolaeth a wnaed yn ysgrifenedig neu amlygu cytundeb neu anghytundeb ag eraill mewn gwrandawiad. Mae\u2019n well gwneud cyfraniadau o\u2019r fath yn ysgrifenedig."}, {"text_idx": "#000116", "text": "11.5 Mae\u2019n rhaid i Barti\u0308on a\u0302 Buddiant (gan gynnwys Unigolion yr Effeithir Arnynt) sydd eisiau siarad roi gwybod i\u2019r Ti\u0302m Achos erbyn y terfyn amser perthnasol a nodwyd fel y gellir ystyried eu dymuniad pan fydd yr Awdurdod Archwilio yn cynllunio\u2019r agenda ar gyfer y digwyddiad. Yna byddant yn cael dolen cyfranogiad byw ar gyfer ymuno a\u0302\u2019r digwyddiad rhithwir."}, {"text_idx": "#000117", "text": "11.6 Gallai Parti\u0308on a\u0302 Buddiant (gan gynnwys Unigolion yr Effeithir Arnynt) nad ydynt eisiau siarad, neu aelodau\u2019r cyhoedd, dderbyn dolen i ffrwd fyw i weld neu wrando ar y trafodion, a bydd recordiad sain/fideo o\u2019r digwyddiad yn cael ei gyhoeddi\u2019n fuan ar o\u0302l i bob sesiwn ddod i ben."}, {"text_idx": "#000118", "text": "Sut mae digwyddiadau\u2019n cael eu trefnu ar gyfer archwiliadau mawr iawn"}, {"text_idx": "#000119", "text": "Mathau o gyfranogiad mewn digwyddiad archwiliad rhithwir mawr iawn \u2013 cliciwch i ehangu"}, {"text_idx": "#000120", "text": "11.7 O ran digwyddiadau rhithwir mawr iawn, bydd yr Awdurdod Archwilio yn gofyn i Barti\u0308on a\u0302 Buddiant gadarnhau p\u2019un a ydynt eisiau bod yn Gyfranogwr Craidd, yn Gyfranogwr Achlysurol neu\u2019n Arsylwr yn y llythyr sy\u2019n eu gwahodd i\u2019r Cyfarfod Rhagarweiniol rhithwir (a elwir yn llythyr Rheol 6) neu\u2019r llythyr sy\u2019n rhoi gwybod iddynt am wrandawiad rhithwir. Os yw Parti a\u0302 Buddiant eisiau cymryd rhan mewn digwyddiad, mae\u2019n rhaid iddo gadarnhau i\u2019r Awdurdod Archwilio p\u2019un a yw eisiau bod yn Gyfranogwr Craidd, yn Gyfranogwr Achlysurol neu\u2019n Arsylwr erbyn terfyn amser a nodwyd. Bydd y broses gadarnhau hon yn cael ei hailadrodd ar gyfer pob digwyddiad archwiliad rhithwir a drefnir. Mae hyn yn golygu y caiff Parti a\u0302 Buddiant sy\u2019n Gyfranogwr Achlysurol yn y Cyfarfod Rhagarweiniol rhithwir fod yn Gyfranogwr Craidd mewn gwrandawiadau archwiliad rhithwir diweddarach."}, {"text_idx": "#000121", "text": "Oherwydd bod hawl statudol i gael eu clywed mewn gwrandawiadau o\u2019r fath, bydd Parti\u0308on a\u0302 Buddiant sy\u2019n gofyn am gael siarad mewn Gwrandawiad Llawr Agored neu Wrandawiad Caffael Gorfodol rhithwir Math 2 yn cael statws Cyfranogwr Craidd bob amser."}, {"text_idx": "#000122", "text": "11.8 Bydd yr Awdurdod Archwilio bob amser yn ceisio sicrhau bod pob Parti a\u0302 Buddiant yn cael cyfranogi yn y modd y mae\u2019n dymuno. Fodd bynnag, mewn amgylchiadau lle mae terfynau technegol ar nifer y cyfranogwyr sy\u2019n cymryd rhan mewn trafodaethau, perfformiad rhwydweithiau a\u2019r dechnoleg sydd ar gael, efallai na fydd yr Awdurdod Archwilio yn gallu caniata\u0301u pob cais. Efallai y bydd Parti\u0308on a\u0302 Buddiant sy\u2019n gofyn am gael cymryd rhan fel Cyfranogwyr Craidd gan ddefnyddio dolen fideo neu sain o gyfrifiadur neu dabled yn cael cais i gysylltu dros y ffo\u0302n yn lle hynny. Efallai y bydd Parti\u0308on a\u0302 Buddiant sy\u2019n gofyn am gael cymryd rhan fel Cyfranogwyr Craidd yn cael cais i gymryd rhan fel Cyfranogwyr Achlysurol."}, {"text_idx": "#000123", "text": "11.9 Cyn gwneud Penderfyniadau Gweithdrefnol yngly\u0302n a\u0302 mathau o gyfranogiad, bydd yr Awdurdod Archwilio bob amser yn ystyried:"}, {"text_idx": "#000124", "text": "Cyngor ar allu a pherfformiad technegol Microsoft Teams a\u2019r rhwydwaith, gan ystyried nifer y Parti\u0308on a\u0302 Buddiant sy\u2019n gysylltiedig ac unrhyw faterion eraill sy\u2019n debygol o effeithio ar berfformiad y rhwydwaith;\nunrhyw gais penodol gan Barti a\u0302 Buddiant unigol, ynghyd a\u0302 chymhlethdod y materion a godwyd gan ei Gynrychiolaeth Berthnasol a\u2019r angen i drafod ac ymchwilio i\u2019r materion hyn neu gyflwyniadau ysgrifenedig eraill; ac\namgylchiadau unigol y Parti a\u0302 Buddiant."}, {"text_idx": "#000125", "text": "Nid yw\u2019r math o gyfranogiad sydd gan Barti a\u0302 Buddiant mewn digwyddiad archwiliad rhithwir yn effeithio ar ei hawliau statudol fel Parti a\u0302 Buddiant."}, {"text_idx": "#000127", "text": "Cofrestrwch i dderbyn hysbysiadau e-bost pan fydd diweddariadau\u2019n cael eu gwneud i nodiadau cyngor yr Arolygiaeth Gynllunio a\u2019i chynnwys arall pwysig ar y we"}, {"text_idx": "#000129", "text": "Dywedwch wrthym a ydych yn derbyn cwcis\nRydym yn defnyddio\u2019r Rydym yn defnyddio cwcis i gasglu gwybodaeth am sut rydych chi\u2019n defnyddio\u2019r wefan Cynllunio Seilwaith Cenedlaethol. Rydym yn defnyddio\u2019r wybodaeth hon i sicrhau bod y wefan yn gweithio cystal ag y bo modd, ac i wella gwasanaethau\u2019r llywodraeth.\nGallwch ddod o hyd i fwy o wybodaeth ar ein tudalen preifatrwydd."}, {"text_idx": "#000130", "text": "Dywedwch wrthym a ydych yn derbyn cwcis"}, {"text_idx": "#000131", "text": "Rydym yn defnyddio\u2019r Rydym yn defnyddio cwcis i gasglu gwybodaeth am sut rydych chi\u2019n defnyddio\u2019r wefan Cynllunio Seilwaith Cenedlaethol. Rydym yn defnyddio\u2019r wybodaeth hon i sicrhau bod y wefan yn gweithio cystal ag y bo modd, ac i wella gwasanaethau\u2019r llywodraeth."}, {"text_idx": "#000132", "text": "Gallwch ddod o hyd i fwy o wybodaeth ar ein tudalen preifatrwydd."}, {"text_idx": "#000133", "text": "Cwcis ar y wefan Seilwaith Cenedlaethol\nCwcis sy\u2019n mesur eich defnydd o\u2019r wefan"}, {"text_idx": "#000134", "text": "Ffeiliau sy\u2019n cael eu cadw ar eich ffo\u0302n, llechen neu gyfrifiadur pan fyddwch yn ymweld a\u0302 gwefan yw cwcis."}, {"text_idx": "#000135", "text": "Rydym yn defnyddio cwcis i gadw gwybodaeth am sut rydych yn defnyddio\u2019r wefan Seilwaith Cenedlaethol, fel y tudalennau rydych yn ymweld a\u0302 nhw."}, {"text_idx": "#000136", "text": "Mae\u2019r cwcis hanfodol hyn yn gwneud pethau fel gwarchod y wefan rhag cael ei defnyddio\u2019n faleisus. Mae angen eu galluogi bob tro."}, {"text_idx": "#000137", "text": "Dysgwch fwy am y cwcis ar y wefan Seilwaith Cenedlaethol"}, {"text_idx": "#000138", "text": "Cwcis sy\u2019n mesur eich defnydd o\u2019r wefan"}, {"text_idx": "#000139", "text": "Rydym yn defnyddio Google Analytics i fesur sut rydych chi\u2019n defnyddio\u2019r wefan er mwyn i ni allu ei gwella ar sail anghenion defnyddwyr. Nid ydym yn caniata\u0301u i Google ddefnyddio na rhannu\u2019r data ar sut rydych chi\u2019n defnyddio\u2019r wefan hon."}, {"text_idx": "#000140", "text": "Mae Google Analytics yn gosod cwcis sy\u2019n cadw gwybodaeth ddienw am:"}, {"text_idx": "#000141", "text": "sut gwnaethoch chi gyrraedd y wefan\nytudalennau rydych yn ymweld a\u0302 nhw ar y wefan hon a faint o amser rydych yn ei dreulio ar bob tudalen\nbeth rydych yn clicio arno tra\u2019r ydych yn ymweld a\u0302\u2019r wefan"}]